COM7-KBANK เกมรุกกินรวบ.!
ความร่วมมือทางธุรกิจระหว่างบริษัท คอมเซเว่น จำกัด (มหาชน) หรือ COM7 กับธนาคารกสิกรไทย จำกัด (มหาชน) หรือ KBANK เพื่อเปิดเกมรุกขยายสาขาร้านบานาน่าร่วมกัน นำร่องร้านบานาน่า สาขาจังหวัดยโสธร พร้อมตั้งเป้าขยาย 20 สาขา ถือเป็นการเปิดมิติใหม่ธุรกิจค้าปลีกและการเงินแบบครบวงจรที่น่าสนใจทีเดียว
9 พ.ค. 2561

แฉทุกวันทันเกมหุ้น
ความร่วมมือทางธุรกิจระหว่างบริษัท คอมเซเว่น จำกัด (มหาชน) หรือ COM7 กับธนาคารกสิกรไทย จำกัด (มหาชน) หรือ KBANK เพื่อเปิดเกมรุกขยายสาขาร้านบานาน่าร่วมกัน นำร่องร้านบานาน่า สาขาจังหวัดยโสธร พร้อมตั้งเป้าขยาย 20 สาขา ถือเป็นการเปิดมิติใหม่ธุรกิจค้าปลีกและการเงินแบบครบวงจรที่น่าสนใจทีเดียว
เริ่มจากเรื่องต้นทุนส่วนของ COM7 นอกเหนือการประหยัดต้นทุนค่าเช่าที่แล้ว เช่นเดียวกับ KBANK สามารถประหยัดต้นทุนมากกว่า 50% เทียบกับการเปิดสาขาเต็มรูปแบบ ด้วยขนาดพื้นที่ประมาณ 25-30 ตารางเมตร มีจำนวนพนักงานประจำเพียง 3-4 คนต่อสาขาเท่านั้น แต่สามารถให้บริการได้เต็มรูปแบบตามปกติ
ที่สำคัญมี Synergy จากการดึงทราฟฟิก (traffic) เข้าร้าน BaNANA และเพิ่มโอกาสการขายสินค้าช่วงที่ลูกค้ารอทำรายการทางการเงิน และพนักงานร้าน BaNANA ที่มีความเชี่ยวชาญด้าน IT ช่วยแนะนำวิธีการติดตั้งและใช้งานแอปพลิเคชัน K PLUS ของธนาคารกสิกรไทย และการขายสินค้าอื่น ๆ ให้ลูกค้าเพื่อการเข้าสู่สังคมไร้เงินสดอีกทางหนึ่งด้วย
นั่นหมายถึง Synergy จาก KBANK ที่มีลูกค้าเดินเข้าอย่างสม่ำเสมอ จะช่วยเพิ่มโอกาสการขายสินค้าอื่น ๆ (cross selling) ให้ลูกค้าและการเข้าสู่สังคมไร้เงินสด โดย Smartphone จะเป็นกระเป๋าเงินใบใหม่ของทุกคน อีกทั้งต่างฝ่ายต่างลดต้นทุน นับเป็นประโยชน์ร่วมกัน
อีกนัยยะเป็นการปูทางให้ COM7 มีความพร้อมเป็น Banking agent ทันทีที่กฎหมายรองรับ นอกจากนี้บริษัทมีอีกหนึ่งพันธมิตร ที่สำคัญอย่าง TRUE ที่จะช่วยให้ COM7 ขยายสาขา พร้อมกับ Synergy จากพันธมิตรทั้ง KBANK และ TRUE อย่างเข้มแข็งได้ในอนาคต..!!
แน่นอนนับจากนี้สิ่งที่จะได้เห็นอย่างชัดเจน คือ ร้านค้าที่มีลูกค้า (traffic) ตลอดทั้งวัน นั่นคือ สาขาธนาคารและร้านของผู้ให้บริการโทรศัพท์มือถือ ด้วยการเป็นพันธมิตรระหว่าง COM7-KBANK-TRUE การขยายสาขาของ COM7 จะช่วยทำให้สาขาของ COM7 มีความคึกคักและมีลูกค้าตลอดทั้งวันและสามารถขายสินค้าอื่น ๆ (cross selling) บนทราฟฟิกที่เกิดขึ้นตลอดทั้งวัน
โดย COM7 มีแผนขยายสาขา BaNANA เพิ่มอีกหลายอำเภอในต่างจังหวัด โดยปีนี้บริษัทตั้งเป้าขยายสาขา เพิ่มเป็น 600 สาขา จากปีก่อนอยู่ที่ 434 สาขา
ในเชิงธุรกิจถือว่าทั้ง COM7 และ KBNAK เหมือนวินวินด้วยกันทั้งคู่..!! แต่กรณี KBANK ระยะสั้น อาจต้องเผชิญปัญหาเรื่องการปรับโครงสร้างองค์กรอย่างหลีกเลี่ยงไม่ได้ เพราะยิ่งมีการเปิดร้าน BaNANA มากขึ้นเท่าไหร่ ความสำคัญของสาขาที่เป็น Stand Alone ตามอำเภอและจังหวัดต่าง ๆ จะยิ่งลดน้อยลงไปด้วย พนักงานต้องลดลงไปด้วย นั่นหมายถึง KBANK อาจต้องมีค่าใช้จ่ายจากการเลิกจ้างไปด้วย
ส่วน TRUE หากต้องการร่วมเป็น “ดรีมทีม” กับ COM7 และ KBANK ต้องสลัดภาพลักษณ์เชิงลบที่มีต่อ True Shop และสร้างความเชื่อมั่นเรื่องคลื่นความถี่ ที่เป็นจุดบอดให้ได้เสียก่อน..เพราะมิเช่นนั้น จากเป้าหมายตัวเสริม จะกลายเป็นตัวถ่วงได้เช่นกัน..!!??
…อิ อิ อิ…